Рус мәктәбендәге татар төркемнәренең 9 нчы сыйныф укучылары өчен
татар теленнән олимпиада сораулары
(2004-2005 уку елы)
I. Тестлар
1. Фонетика фәне нәрсәне өйрәнә?
а) сүз ясалышын;
б) телнең аваз төзелешен һәм сүз ясалышын;
в) телнең аваз төзелешен.
2. Бирелгән сүзләр тезмә сүзләрме, сүзтезмәләрме?
Кара диңгез, киек каз юлы, тимер юл, күк күгәрчен, каен җиләге, кычкырып җибәрү.
а) сүзтезмә;
б) тезмә сүз.
3. Ай-яй, җил көчле икән монда!.. (И. Гази)
Ай-яй ымлыгы:
а) шатлану хисен белдерә;
б) гаҗәпләнү хисен белдерә;
в) курку хисен белдерә.
4. Артык җәенке булганда яки төп уйны аңлауга кыенлык тудырганда, кереш җөмлә ике яктан:
а) өтер белән аерыла;
б) сызык белән аерыла;
в) өтер һәм сызык белән аерыла.
5. Бу хакта бер генә мәртәбә әйтелмәде бит инде. (Х. Вахит)
Бу:
а) инкяр җөмлә;
б) раслау җөмлә.
II. Ия һәм аналитик иярчен ия җөмләләр. Мисаллар ярдәмендә аңлатыгыз.
III. Билгеләнгән сүзләргә морфологик, төпсез сүзенә фонетик анализ ясагыз.
Бик эссе, бик коры, төпсез күктән кызган тимердәй ап-ак кояш туп-туры аның күзенә карый. (Ә. Еники).
